Virginie Gameren

**Virginie Gameren** (n. mas of menos 1820 na Kòrsou - fecha di fayesementu deskonosí) tabata un katibu kurasoleño, ku a hiba un lucha pa su emansipashon. Na 1852 el a wòrdu deklará liber despues ku el a eksigi su libertat pa medio di un prosedura hurídiko kontra su doño, Reinier Frederik van Raders, kende tabata gobernador di kolonia Kòrsou (1836-1842) i di kolonia Sürnam (1845-1852). E veredikto a kousa un kambio permanente di e posishon hurídiko di hendenan di koló na Hulanda.

## Biografia
Virginie Gameren a nase den sklabitut na Kòrsou na aña 1833. No tin registro di su fecha di morto. Su fecha di nasementu i su famia a keda detektá den e registro di katibu di Kòrsou. Virginia tabata un 'poseshon' i tabata parti di e kas di Van Raders, gobernador di kolonia Kòrsou (1836-1842) i di Sürnam (1845-1852).

Na 1847 el a bai Hulanda huntu ku e yu muhé di Van Raders. Ounke sklabitut no tabata institushonalisá na Hulanda, e katibunan ku a wòrdu hibá Hulanda no tabata liber basta ku nan doñonan no tin intenshon di duna nan libertat, i ku nan estadia tabata temporal, sea mas kòrtiku ku seis luna òf diesdos luna ku un pèrmit spesial di korte. E estadia na Hulanda tabata mas kòrtiku ku seis luna i ora el a regresá na 1847 el a bai Sürnam. Aki el a bira mama di un total di seis yu.

Ora el a yega Sürnam te 1852, el a protestá kontra su status di "katibu" i a inisia un kaso hurídiko atministrativo kontra gobernador Van Raders. El a basa su mes riba art. 2 di Codigo Sivil (1838) pa e status di 'persona liber' pasobra e tabata na Hulanda. E tabatin di bèrdat un pasport komo dokumento di biahe, pero no komo prueba di un nashonalidat. Van Raders a defendé su mes fuerte, referiendo na e derecho di propiedat i a argumentá ku determinante pa su status sosial ta e status ora di bandoná e pais di origen i no esun di e pais di yegada. Mientras tabata warda e sentensia, Virginia a keda alohá na un otro lugá komo persona liber. E desishon interino aki a kondusí na un lei di reparashon, ku a stipulá ku katibu no por krusa e frontera di e kolonia sin un karta di manumishon. 

Despues di un baiben di konsulta intensivo entre e Ministerio di Kolonia i e outoridatnan sürnameño riba e disputa, corte ta duna Virginia rason. E i su yu muhénan a keda eliminá for di e registro di katibu dia 26 di òktober 1852, pero no a keda liberá ni a risibí un nòmber di famia ainda. Antes di a biaha pa Hulanda na 1860, kaminda el a keda temporalmente na Amsterdam, el a entregá un petishon pa un fam. For di e momentu ei a yam'é Virginia Gameren. 

## Rekonosementu
Na 2019 munisipio di Amsterdam ta pone un kaya den e sentro nobo di e bario di IJburg na su nòmber. Na 2023, despues di hasi investigashon a keda deskubrí ku, pa motibu di un malkomprondementu, durante e añanan 'van' a wòrdu agregá na su fam i ku e borchi lo mester wòrdu kambiá.

## Link eksterno
* G. Oostindie & Emy Maduro, *In het land van de overheerser. Antillianen en Surinamers in Nederland 1634/1667-1954*, 1987
* Franklin W. Knight & Henry Louis Gates, Jr., ''Dictionary of Caribbean and Afro-Latin American Biography'', Oxford University Press (2016) Artikulo di Virginie van Gameren skirbi pa Valika Smeulders.
*